Enamus tarusid on juba viies korpuses, mõned on ka kuuesed. Ülespidi pole enam kuhugi minna - kukuvad ümber. Korpuste tagavara hakkab ka juba otsa saama, aga loodan, et asi paari päeva jooksul paraneb. Täna hommikul hakkas korje juba hiljem, see tähendab, et õisi jääb vähemaks. Valge mesikas lausa mühiseb, kuigi üldteatud tõde on, et kui ööd on alla 20, siis mesikas nektarit ei anna, siis tänavuaasta pole ühtegi ööd olnud üle 15, ja mesikas annab väga hästi mett. Nii et  looduses ei tea iial, kust tuleb ja kuhu läheb. Pärnad hakkavad õitsenuks saama. Kui õitsemine algas, pärnad sumisesid. Samal ajal kultuurvormid annavad hirmus hästi mett, meil naabril on ja Sillaotsa muuseumi juures siin on ka mingi põnev pärnasort. Ütlevad, et hirmus mühin iga päev seal. Meie oma suured pärnad andsid ainult alguses - siis oli mesilasi peal, nüüd pole mitte ühte mesilast.